Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
28 Halikumbi lyatete muchalumingo kufuma haSambata, Maliya Mangatala nauze Maliya mukwavo vejile nakutala kufuka muze zwalala.+
2 Vawanyine kunahichi mundenda waunene, mwomwo kangelo kaYehova afumine mwilu, ejile nakushindumunako lize lilolwa nakutwamaho.+
3 Asolokele nge muveso, kaha uvwalo wenyi wapwile utoma to nge mbundu.+
4 Kaha vaze vaka-kulama hakumwivwa woma, vandendele nakufwa zazauta.
5 Oloze uze kangelo ambile kuli vaze mapwevo ngwenyi: “Kanda namwivwa womako. Ngunatachikiza ngwami muli nakutonda Yesu uze vasukikanga hachitondo.+
6 Kuno wauchiko, mwomwo vanamusangula lyehi nge muze ambile.+ Twayenu mutale muchihela asavalanga.
7 Yenunga washiwashi mukalweze tumbaji twenyi ngwenu vanamusangula lyehi kuvafu, kaha ikiye natetekela lyehi kuNgalileya,+ kukiko namukamumwena. Nyingililenu vyuma ngunamilweze.”+
8 Ngocho vafumine washiwashi kuze kuchimbumbe nawoma oku nawa vanawahilila chikuma, vayile lumbushi nakulweza tumbaji twenyi.+
9 Jino Yesu avahumanganyine nakwamba ngwenyi: “Mwoyo wenu!” Vakiko vapandamine kuli ikiye nakukwata kumahinji enyi, kaha valifukwile kuli ikiye.
10 Jino Yesu ambile kuli vakiko ngwenyi: “Kanda namwivwa womako! Yenu mukalweze vandumbwami vayenga kuNgalileya, kukiko navakangumwena.”
11 Shimbu vapwile nakuya, vaka-kulama+ vamwe vayile munganda nakulweza vapilishitu vavakulwane vyuma vyosena vize vyasolokele.
12 Kahomu valingile hivanalikungulula lyehi hamwe navakulwane, kaha nawa hivanatwame lyehi punga, vahanyine vaze maswalale jimbongo japalata jajivulu,
13 vambile ngwavo: “Hanjikenu ngwenu, ‘Tumbaji twenyi vezanga naufuku nakumwivamo shimbu twapwanga etu mutulo.’+
14 Kaha nge chuma kana nachiheta mumatwitwi anguvulu, etu natukamulumbunwina chihande chosena. Shikaho enu kamwatela kulizakaminako.”
15 Kaha vakiko vatambwile jize jimbongo nakulinga nge muze vavalwezele, ngocho mujimbu kana watanda muli vaYuleya nakulikumbi lyalelo.
16 Oloze vaze tumbaji 11 vayile kuNgalileya+ kupili yize Yesu avashikile kukaliwanyina.+
17 Omu vamumwene, valifukwile kuli ikiye, oloze vamwe vahuhwasanyine.
18 Yesu apandamine kuli vakiko nakwamba ngwenyi: “Wata wosena wamwilu nahamavu vananguhanewo lyehi.+
19 Shikaho yenunga mukanangule vatu vakumafuchi osena vakapwe tumbaji,+ mukavambapachise+ mulijina lyaTata, neli lyaMwana, neli lyashipilitu yajila.
20 Mukavanangule kulamanga vyuma vyosena vize ngunamilweze.+ Kaha ami nangupwanga nayenu makumbi osena palanga nakuchikukulwishi chakatwamino kamyaka yino.”+
Share
Share
NEW WORLD TRANSLATION OF THE HOLY SCRIPTURES (2013 REVISION)
Mateu 28
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn cjk_Latn cjk_Latn kon_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn